title: 2013/622/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011

text:
               16.11.2013

               SK

               Úradný vestník Európskej únie

               L 308/357

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011
   (2013/622/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011,

               —

               so zreteľom na správu Dvora audítorov o ročnej účtovnej závierke spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011 spolu s odpoveďami spoločného podniku (1),

               —

               so zreteľom na odporúčanie Rady z 12. februára 2013 (05755/2013 – C7-0040/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 73/2008 z 20. decembra 2007, ktorým sa zakladá spoločný podnik pre vykonávanie spoločnej technologickej iniciatívy pre inovačné lieky (4), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0088/2013),

               1.

               udeľuje výkonnému riaditeľovi spoločného podniku pre vykonávanie spoločnej technologickej iniciatívy pre inovačné lieky (spoločný podnik IIL) absolutórium za plnenie rozpočtu spoločného podniku za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku IIL, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 6, 10.1.2013, s. 27.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 38.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011,

                  —

                  so zreteľom na správu Dvora audítorov o ročnej účtovnej závierke spoločného podniku pre vykonávanie spoločnej technologickej iniciatívy pre inovačné lieky za rozpočtový rok 2011 spolu s odpoveďami spoločného podniku (1),

                  —

                  so zreteľom na odporúčanie Rady z 12. februára 2013 (05755/2013 – C7-0040/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 73/2008 z 20. decembra 2007, ktorým sa zakladá spoločný podnik pre vykonávanie spoločnej technologickej iniciatívy pre inovačné lieky (4), a najmä na jeho článok 11 ods. 4,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0088/2013),

                  A.

                  keďže spoločný podnik pre vykonávanie spoločnej technologickej iniciatívy pre inovačné lieky (ďalej len „spoločný podnik“) bol zriadený v decembri 2007 na obdobie 10 rokov s cieľom významne zvýšiť efektívnosť a účinnosť procesu vývoja liekov s dlhodobým zámerom, aby farmaceutické odvetvie vyrábalo účinnejšie a bezpečnejšie inovačné lieky;

                  B.

                  keďže spoločný podnik začal samostatne fungovať 16. novembra 2009;

                  C.

                  keďže Dvor audítorov vyhlásil, že získal primeranú istotu v tom, že účtovná závierka spoločného podniku za rozpočtový rok 2011 je spoľahlivá a že príslušné operácie sú zákonné a správne;

                  D.

                  keďže Dvor audítorov vyjadril výhrady k zákonnosti a správnosti operácií súvisiacich s účtovnou závierkou spoločného podniku;

                  E.

                  keďže maximálna výška príspevku Únie na obdobie 10 rokov pre spoločný podnik je 1 000 000 000 EUR, ktoré sa uhradia z rozpočtu siedmeho rámcového programu v oblasti výskumu,

         Rozpočtové a finančné hospodárenie

                  1.

                  so znepokojením berie na vedomie, že správna rada prijala rozpočet spoločného podniku na rok 2011 a plán plnenia až 4. apríla 2011 v dôsledku toho, že potrebovala čas na stanovenie a schválenie vedeckých priorít, ktoré sa mali zaradiť do ročného plánu plnenia; konštatuje, že sa tým posunulo oznámenie výzvy na predkladanie návrhov a spoločný podnik musel po celý prvý štvrťrok používať rozpočtové pravidlo dočasných dvanástin, aby mohol uskutočňovať platby;

                  2.

                  je znepokojený tým, že miera čerpania viazaných rozpočtových prostriedkov vo výške 159 000 000 EUR disponibilných na výskumné činnosti bola 66 % a prostriedky sa čerpali prostredníctvom globálneho záväzku, ktorý sa týkal štvrtej výzvy na predkladanie návrhov; opakuje znepokojenie v súvislosti s nízkou mierou plnenia rozpočtu i v súvislosti so základnými činnosťami spoločného podniku; na základe toho sa domnieva, že vysoká úroveň nevyužitých prostriedkov administratívneho rozpočtu (44 %) naznačuje, že rozpočet nevychádzal z realistických odhadov; požaduje, aby sa Európskemu parlamentu poskytla podrobná správa o pokroku týkajúca sa uvedených nedostatkov, v ktorej sa uvedú konkrétne návrhy na postupné zlepšenie mier plnenia a realistickejšie odhadovanie potrebných finančných prostriedkov;

                  3.

                  vyjadruje preto poľutovanie nad tým, že viazané rozpočtové prostriedky vo výške 117 000 000 EUR a platobné rozpočtové prostriedky vo výške 65 000 000 EUR, ktoré neboli využité v rozpočtovom roku 2010, boli prenesené do roku 2011, a viazané rozpočtové prostriedky vo výške 62 000 000 EUR a platobné rozpočtové prostriedky vo výške 11 000 000 EUR, ktoré neboli využité v rozpočtovom roku 2011, boli prenesené do roku 2012; víta zlepšenia v roku 2012, ktorými sa dosiahli celkové miery plnenia 96 % v prípade viazaných rozpočtových prostriedkov a 97 % v prípade platobných rozpočtových prostriedkov;

                  4.

                  je znepokojený skutočnosťou, že Dvor audítorov vyjadril výhrady voči zákonnosti a správnosti operácií súvisiacich s účtovnou závierkou spoločného podniku, keďže miera chybovosti bola podľa auditu ex post 6,84 %; berie na vedomie, že spoločný podnik dokončil audity ex post pokrývajúce sumu 2,2 mil. EUR (18,8 % príspevku, ktorý prijal spoločný podnik za prvú výzvu validovanú spoločným podnikom do júna 2011); vyjadruje poľutovanie nad tým, že podľa prvých auditov spoločného podniku s uplatnením vlastnej metodiky bola zistená miera chybovosti 4,58 % a zostatková miera chybovosti 3,72 %; očakáva, že Dvor audítorov a spoločný podnik sa dohodnú na metodike auditu, ktorá v rovnakých auditoch ex post prinesie rovnaké výsledky; opätovne zdôrazňuje, že spoločný podnik by mal bezodkladne zvýšiť kvalitu svojich kontrol ex ante, najmä pokiaľ ide o riadenie grantov, a žiada, aby bol orgán udeľujúci absolutórium informovaný o výsledkoch nadchádzajúcich postupov auditov ex post, ktoré uskutoční spoločný podnik;

                  5.

                  preto požaduje, aby sa vypracovala podrobná správa o pokroku, v ktorej sa uvedú konkrétne návrhy na postupné zníženie miery chýb;

         Výzvy na predkladanie návrhov

                  6.

                  zdôrazňuje skutočnosť, že spoločný podnik organizoval v rokoch 2008, 2009 a 2010 výzvy na predkladanie návrhov, ktorých výsledkom bolo uzavretie dohôd o grantoch vo výške 269 000 000 EUR na konci roka 2011, a že v roku 2012 bola ohlásená piata výzva na predkladanie návrhov s orientačným príspevkom z rozpočtu Únie 80 000 000 EUR; je znepokojený tým, že je veľmi pravdepodobné, že celkový disponibilný príspevok Únie nebude využitý, ak výzvy na predkladanie návrhov zostanú na súčasnej úrovni; vyzýva spoločný podnik, aby čo najlepšie využil zdroje, ktoré boli vyčlenené na vykonávanie spoločnej technologickej iniciatívy pre inovačné lieky;

                  7.

                  konštatuje nezrovnalosti medzi rozhodnutiami správnej rady a správou o rozpočtovom a finančnom hospodárení; najmä skutočnosť, že v správe je celková suma v kapitole 30-C2 Výskum (117 000 000 EUR) nižšia než v rozpočtovom riadku B03000-C2 (141 000 000 EUR), ktorý je súčasťou uvedenej kapitoly; poukazuje ďalej na to, že rozhodnutie správnej rady z 28. januára 2011 schvaľuje len prevod viazaných rozpočtových prostriedkov vo výške 115 000 000 EUR, zatiaľ čo v správe o rozpočtovom a finančnom hospodárení je uvedený prevod 117 000 000 EUR; vyzýva spoločný podnik, aby zabezpečil, aby výkonný riaditeľ riadne zohľadňoval rozhodnutia správnej rady;

         Systémy vnútornej kontroly

                  8.

                  poukazuje na to, že Dvor audítorov konštatuje významný pokrok, pokiaľ ide o systémy vnútornej kontroly v priebehu roka 2011; poznamenáva však, že je potrebná ďalšia práca, pokiaľ ide o stanovenie a zdokumentovanie rozpočtových a účtovných postupov a súvisiacich kontrol; v priebehu roka 2011 sa uskutočnilo formálne hodnotenie systému vnútornej kontroly;

                  9.

                  konštatuje, že účtovník spoločného podniku predložil 27. septembra 2012 správu o validácii účtovného systému a poukázal na významné nedostatky, ktoré treba riešiť;

         Hodnotenie nepeňažných príspevkov

                  10.

                  berie na vedomie zistenia Dvora audítorov, že metodiku hodnotenia nepeňažných príspevkov schválila správna rada 11. novembra 2011 a že nepeňažné príspevky sa validujú prostredníctvom osvedčenia ex ante a auditov ex post, avšak v roku 2011 sa neuskutočnilo žiadne osvedčovanie ex ante ani audit ex post spoločného podniku;

                  11.

                  pripomína, že spoločný podnik bol zriadený v decembri 2007 a samostatne začal fungovať v novembri 2009; vyjadruje znepokojenie nad tým, že metodiku hodnotenia nepeňažných príspevkov, ktorá má byť definovaná vo vnútorných predpisoch a postupoch spoločného podniku v súlade s jeho rozpočtovými predpismi, schválila správna rada 11. novembra 2011; zdôrazňuje skutočnosť, že členovia Európskej federácie farmaceutického priemyslu a združení (EFPIA) spoločného podniku preto nemohli podať správu o nákladoch vzniknutých počas prvého vykazovaného obdobia, ako je stanovené v dohodách o grantoch;

         Vnútorný audit a útvar vnútorného auditu Komisie

                  12.

                  berie na vedomie, že v roku 2011 útvar vnútorného auditu Komisie a oddelenie vnútorného auditu spoločného podniku vykonali hodnotenie rizík a 3. novembra 2011 správna rada schválila strategický plán auditov na roky 2012 – 2014;

                  13.

                  berie na vedomie, že rozpočtové pravidlá spoločného podniku zatiaľ neboli doplnené o ustanovenia rámcového nariadenia, ale správna rada prijala 8. marca 2011 dokument o náplni práce útvaru vnútorného audítora Komisie;

                  14.

                  vyjadruje znepokojenie nad tým, že hoci spoločný podnik získal samostatnosť v novembri 2009, do marca 2012 ani útvar vnútorného auditu Komisie, ani pracovník poverený riadením vnútorného auditu nevykonali na potvrdenie spoľahlivosti žiadny vnútorný audit ako taký a pracovník poverený riadením vnútorného auditu bol priamo zaangažovaný do operačných činností (zavedenie stratégie auditov ex post, rámec kľúčových ukazovateľov výkonnosti, preskúmanie predbežného osvedčenia o nepeňažných príspevkoch) a do ďalších poradenských úloh;

         Audítorské právomoci Dvora audítorov

                  15.

                  s prekvapením zisťuje, že v ustanoveniach dohôd o grante sa neuznáva právomoc Dvora audítorov vykonávať audit nepeňažných príspevkov spoločností EFPIA, hoci tieto príspevky sú zaznamenané vo finančných výkazoch spoločného podniku a za obdobie trvania spoločného podniku sa odhadujú na1 000 000 000 EUR; konštatuje, že spoločný podnik vykonáva audit nepeňažných príspevkov v súlade s článkom 12 ods. 4 a 5 nariadenia (ES) č. 73/2008 a že spoločný podnik žiada Komisiu o radu v otázke právomoci Dvora audítorov vykonávať audit nepeňažných príspevkov spoločností združených v EFPIA;

         Výročná správa o činnosti

                  16.

                  zdôrazňuje skutočnosť, že vyhlásenie výkonného riaditeľa o vierohodnosti bolo vydané vo februári 2012 bez pripomienok napriek tomu, že chýbali informácie o účinnosti stratégie auditov ex post, čo je kľúčová kontrola operačných výdavkov; konštatuje, že podľa stanov a rozpočtových pravidiel spoločného podniku je výkonný riaditeľ povinný vypracovať výročnú správu o činnosti vrátane vyhlásenia o vierohodnosti, v ktorom sa uvádza, že informácie uvedené v tejto správe sú pravdivým a objektívnym obrazom, pokiaľ nie je inak uvedené v pripomienkach;

         Ďalšie otázky týkajúce sa riadenia

                  17.

                  konštatuje, že počas roka 2011 spoločný podnik zaznamenal pokrok vo formalizácii politík bezpečnosti v oblasti IT; konštatuje, že plán na zabezpečenie pokračovania činnosti a plán obnovy systému po havárii ešte neboli dokončené;

                  18.

                  víta skutočnosť, že 3. februára 2012 bola podpísaná hostiteľská dohoda medzi spoločným podnikom a belgickými orgánmi týkajúca sa kancelárskych priestorov, výsad a imunít a inej podpory, ktorá sa má poskytnúť;

         Ďalšie otázky

                  19.

                  opätovne vyzýva Dvor audítorov, aby v primeranej lehote predložil Európskemu parlamentu osobitnú správu o spoločných problémoch, ktoré vznikajú v súvislosti s povahou spoločných podnikov a ktoré by mali tieto podniky riešiť spolu so svojimi partnermi s cieľom zabezpečiť svoju pridanú hodnotu a efektívne vykonávanie programov Únie v oblasti výskumu, technologického rozvoja a demonštračných činností; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov a ich štruktúry.

         (1)  Ú. v. EÚ C 6, 10.1.2013, s. 27.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 30, 4.2.2008, s. 38.

         (5)  Ú. v. ES L 357, 31.12.2002, s. 72.


title: 2012/558/EÚ: Rozhodnutie Európskeho parlamentu z  10. mája 2012 o absolutóriu za plnenie všeobecného rozpočtu Európskej únie za rozpočtový rok 2010, oddiel VIII – Európsky ombudsman#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2010, oddiel VIII – Európsky ombudsman

text:
               17.10.2012

               SK

               Úradný vestník Európskej únie

               L 286/117

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie všeobecného rozpočtu Európskej únie za rozpočtový rok 2010, oddiel VIII – Európsky ombudsman
   (2012/558/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0263/2011] (2),

               —

               so zreteľom na výročnú správu európskeho ombudsmana o vnútorných auditoch vykonaných v roku 2010 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0089/2012),

               1.

               udeľuje európskemu ombudsmanovi absolutórium za plnenie rozpočtu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru Európskej únie, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 326, 10.11.2011, s. 1.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2010, oddiel VIII – Európsky ombudsman
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2010 (1),

                  —

                  so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0263/2011] (2),

                  —

                  so zreteľom na výročnú správu Európskeho ombudsmana o vnútorných auditoch vykonaných v roku 2010 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2010 spolu s odpoveďami inštitúcií (3),

                  —

                  so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0089/2012),

                  1.

                  zdôrazňuje, že Dvor audítorov vo svojej výročnej správe za rok 2010 uviedol, že „nemá žiadne pripomienky k európskemu ombudsmanovi“ (bod 7.31); pripomína však, že Dvor audítorov požiadal európskeho ombudsmana (ďalej len „ombudsman“), aby vypracoval ustanovenia o postupoch prijímania dočasných zamestnancov; želá si, aby ho Dvor audítorov informoval o výsledkoch;

                  2.

                  konštatuje, že v roku 2010 mal ombudsman k dispozícii viazané rozpočtové prostriedky v celkovej výške 9 332 275 EUR (9 000 000 EUR v roku 2009) a že miera využitia týchto prostriedkov dosiahla 89,65 %, čo je menej než priemer ostatných inštitúcií a o dva percentuálne body menej než jeho miera plnenia v predchádzajúcom roku (91,98 % v roku 2009); poznamenáva však, že meniaca sa miera plnenia závisí najmä od fluktuácie zamestnancov, a zdôrazňuje, že rozpočet ombudsmana je čisto administratívny, keďže 79 % prostriedkov je vynaložených na osoby pracujúce v inštitúcii, 15 % na budovy, hnuteľný majetok, vybavenie a rôzne prevádzkové výdavky a 6 % na výkon všeobecných úloh inštitúcie;

                  3.

                  žiada lepšie finančné plánovanie, ktoré by umožnilo účinnejšie plnenie rozpočtu;

                  4.

                  víta skutočnosť, že ombudsman stanovil v akčnom pláne na rok 2010 kľúčové ukazovatele výkonnosti, ako aj prehľad výsledkov, čo umožňuje merať úsilie tohto orgánu prostredníctvom systému porovnávacieho hodnotenia (tzv. benchmarking); víta pokrok dosiahnutý v priebehu celého roka;

                  5.

                  želá si však, aby sa zvýšil počet a podiel prípadov, v ktorých je rozhodnutie o prípustnosti prijaté do jedného mesiaca; uvádza, že v súčasnosti je tento podiel 66 %;

                  6.

                  želá si tiež, aby naďalej narastal počet a podiel vyšetrovaní ukončených do jedného roka; uvádza, že v súčasnosti je tento podiel 66 %;

                  7.

                  víta skutočnosť, že sa zaviedol nový postup prijímania dočasných zamestnancov a výpočtu individuálnych nárokov;

                  8.

                  víta audit, ktorý v roku 2010 vykonal so zreteľom na pripomienky z roku 2009 Útvar pre vnútorný audit a v rámci ktorého sa dospelo k záveru, že systém riadenia a kontroly je účinný, pokiaľ sa vykonávajú dohodnuté opatrenia;

                  9.

                  pripomína, že výročná správa o činnosti ombudsmana v roku 2010 bola nedávno predmetom iniciatívnej správy, ktorú Európsky parlament prijal 27. októbra 2011 (6); nemá preto v úmysle uviesť ďalšie pripomienky;

                  10.

                  praje si, aby výročná správa o činnosti ombudsmana za rok 2011 obsahovala v prípade potreby kapitolu o opatreniach nadväzujúcich na uznesenie Európskeho parlamentu o absolutóriu a poskytla tiež podrobný prehľad všetkých ľudských zdrojov, ktoré má ombudsman k dispozícii, a to podľa kategórie, triedy, pohlavia, účasti na odbornom vzdelávaní a štátnej príslušnosti.

         (1)  Ú. v. EÚ L 64, 12.3.2010.

         (2)  Ú. v. EÚ C 332, 14.11.2011, s. 1.

         (3)  Ú. v. EÚ C 326, 10.11.2011, s. 1.

         (4)  Ú. v. EÚ C 332, 14.11.2011, s. 134.

         (5)  Ú. v. ES L 248, 16.9.2002, s. 1.

         (6)  Prijaté texty, P7_TA(2011)0467.


               11.6.2011

               SK

               Úradný vestník Európskej únie

               L 154/1

         ROZHODNUTIE RADY
   z 21. novembra 2006,
   o schválení uzavretia zo strany Komisie Dohody o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu energie jadrovej syntézy
   (2011/334/Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na návrh Komisie,
   keďže:

               (1)

               Komisia v súlade so smernicami od Rady zo 14. apríla 2006 viedla rokovania o dohode o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu a rozvoja energie jadrovej syntézy.

               (2)

               Uzatvorenie dohody zo strany Komisie by sa malo schváliť,

         ROZHODLA TAKTO:
   Jediný článok
   Týmto sa schvaľuje, aby Komisia konajúca za Európske spoločenstvo pre atómovú energiu a v jeho mene uzatvorila Dohodu o spolupráci medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu energie jadrovej syntézy.
   Text dohody je pripojený k tomuto rozhodnutiu.

      V Bruseli 21. novembra 2006

            Za Radu

            predsedníčka

         U.-M. WIDEROOS

      PREKLAD
      DOHODA O SPOLUPRÁCI
      medzi Európskym spoločenstvom pre atómovú energiu, zastúpeným Komisiou Európskych spoločenstiev, a vládou Kórejskej republiky v oblasti výskumu energie jadrovej syntézy
      Európske spoločenstvo pre atómovú energiu (Euratom), zastúpené Komisiou Európskych spoločenstiev, a vláda Kórejskej republiky (ďalej kolektívne označované ako „strany dohody“);
      keďže v rámci Dohody o obchode a spolupráci medzi Európskym spoločenstvom a členskými štátmi na jednej strane a vládou Kórejskej republiky na druhej strane z 28. októbra 1996 sa strany dohody zaväzujú podporovať spoluprácu v oblasti energie a ochrany životného prostredia a predovšetkým rozvíjať nové a obnoviteľné formy energie a
      súčasne si želajú naďalej podporovať rozvoj energie jadrovej syntézy ako potenciálne ekologicky akceptovateľného, ekonomicky konkurencieschopného a prakticky nevyčerpateľného zdroja energie,
      DOHODLI SA TAKTO:
      Článok I
      Cieľ
      Cieľom tejto dohody je prehlbovať spoluprácu medzi stranami dohody v oblastiach patriacich do ich vlastných programov syntézy za základe vzájomnej prospešnosti a celkovej reciprocity s cieľom rozvíjať vedecké poznatky a technologické možnosti systému energie jadrovej syntézy.
      Článok II
      Oblasti spolupráce
      Medzi oblasti spolupráce v zmysle tejto dohody môžu patriť:

                  a)

                  tokamaky vrátane veľkých projektov súčasnej generácie týchto zariadení a aktivity súvisiace s ďalšou generáciou;

                  b)

                  alternatívne zariadenia k tokamakom;

                  c)

                  technológia energie magnetickej fúzie;

                  d)

                  teória plazmy a aplikovaná fyzika plazmy;

                  e)

                  stratégie a plány programu a

                  f)

                  iné oblasti podľa vzájomných písomných dohôd strán dohody, pokiaľ predmetná oblasť patrí do konkrétneho programu.

            Článok III
      Formy spolupráce
      1.   K formám spolupráce podľa tejto dohody môžu patriť napríklad – nie však výlučne – tieto formy:

                  a)

                  výmena a poskytovanie informácií a údajov o aktivitách, vývoji, postupoch a výsledkoch v oblasti vedy a techniky, ako aj o stratégiách a plánoch programu vrátane výmeny nezverejnených informácií v zmysle podmienok ustanovených v článkoch VI a VII;

                  b)

                  výmena vedeckých, technických a iných odborných pracovníkov na dohodnuté obdobia v záujme účasti na experimentoch, analýzach, projektovaní a iných výskumných a vývojových aktivitách v súlade s článkom VIII;

                  c)

                  organizácia seminárov a iných stretnutí na účely diskusie a výmeny informácií týkajúcich sa dohodnutých tém v oblastiach uvedených v článku II a v záujme vymedzenia aktivít spolupráce, ktoré sa môžu v súlade s článkom V realizovať v prospech stanoveného cieľa;

                  d)

                  výmena a poskytovanie vzoriek, materiálov, vybavenia (nástroje a súčasti) pre potreby experimentovania, testovania a hodnotenia v súlade s článkami IX a X;

                  e)

                  realizácia spoločných štúdií, projektov alebo experimentov vrátane ich spoločného projektovania, konštruovania a prevádzkovania;

                  f)

                  zavedenie dátových spojov, napríklad – nie však výlučne – nástroje slúžiace na diaľkovú analýzu dát, a

                  g)

                  iné osobitné formy spolupráce podľa vzájomnej písomnej dohody strán dohody.

            2.   V záujme minimalizovania duplicity strany dohody primerane koordinujú aktivity vyplývajúce z tejto dohody s inými medzinárodnými aktivitami v rámci výskumu a vývoja v oblasti jadrovej syntézy.
      Žiadne ustanovenie v tejto dohode nemožno vykladať tak, aby boli dotknuté súčasné a budúce dojednania o spolupráci medzi stranami dohody.
      Článok IV
      Koordinačný výbor a výkonní tajomníci
      1.   Strany dohody založia koordinačný výbor na koordinovanie aktivít vyplývajúcich z tejto dohody a na dohľad nad ich vykonávaním. Každá zo strán dohody vymenuje rovnaký počet členov do koordinačného výboru a nominuje jedného zo svojich vymenovaných členov za vedúceho delegácie. Koordinačný výbor zasadá raz ročne, a to striedavo v Kórejskej republike a v Európskej únii, prípadne v dohodnutom čase na inom mieste. Zasadnutiu predsedá vedúci delegácie prijímajúcej strany dohody.
      2.   Koordinačný výbor hodnotí napredovanie, ako aj plánovanie aktivít vyplývajúcich z tejto dohody a navrhuje, koordinuje a schvaľuje aktivity spolupráce patriace do spôsobnosti tejto dohody so zreteľom na ich technický charakter a úroveň úsilia pri zabezpečovaní vzájomnej prospešnosti a celkovej reciprocity v rámci tejto dohody.
      3.   Všetky rozhodnutia koordinačného výboru sa prijímajú na základe konsenzu.
      4.   Na obdobia medzi stretnutiami koordinačného výboru nominuje každá strana dohody výkonného tajomníka, ktorý má konať v jej mene vo všetkých záležitostiach týkajúcich sa spolupráce na základe tejto dohody. Výkonní tajomníci sú zodpovední za každodenné riadenie tejto spolupráce.
      Článok V
      Implementácia
      1.   Každá strana dohody určí primerané subjekty na implementáciu aktivít vyplývajúcich z tejto dohody.
      2.   Keď koordinačný výbor schváli aktivitu spolupráce, v prípade potreby schváli aj projektový plán vyplývajúci z tejto dohody, ktorý zároveň podlieha jej podmienkam.
      3.   V každom projektovom pláne sa uvedú subjekty určené na implementáciu projektu, ako aj podrobné ustanovenia týkajúce sa implementácie predmetnej aktivity spolupráce, podľa vhodnosti vrátane, nie však výlučne, jej technického rozsahu a riadenia, príslušných povinností týkajúcich sa dekontaminácie, výmeny nezverejnených informácií, výmeny vybavenia, zaobchádzania s duševným vlastníctvom, celkových nákladov, zdieľania nákladov a jeho harmonogramu
      Článok VI
      Dostupnosť a šírenie informácií
      1.   S prihliadnutím na uplatniteľné zákony a iné právne predpisy, ako aj na ustanovenia tejto dohody sa každá strana dohody a ňou určené subjekty zaviažu, že umožnia voľný prístup druhej strane a ňou určeným subjektom ku všetkým informáciám potrebným na výkon aktivít spolupráce vyplývajúcich z tejto dohody, ktoré má k dispozícii.
      2.   Strany dohody a nimi určené subjekty podporujú maximálne šírenie informácií, ktoré majú právo zverejňovať a ktoré nadobudli spoločne alebo ktoré sa mali podľa predpokladu poskytnúť, prípadne vymeniť v zmysle tejto dohody vzhľadom na potrebu ochrany nezverejnených informácií a ochrany duševného vlastníctva vytvoreného alebo nadobudnutého v zmysle tejto dohody.
      3.   Informácia, ktorú jedna strana odovzdáva druhej strane tejto dohody, je presná podľa najlepšieho vedomia a svedomia strany poskytujúcej danú informáciu, avšak táto strana neručí za vhodnosť odovzdanej informácie na akékoľvek konkrétne použitie alebo uplatnenie stranou, ktorá túto informáciu preberá, alebo akoukoľvek treťou stranou. Informácie nadobudnuté spoločne stranami dohody sú presné podľa najlepšieho vedomia a svedomia oboch strán dohody. Ani jedna zo strán dohody neručí za presnosť spoločne získanej informácie ani jej vhodnosť na akékoľvek konkrétne použitie alebo uplatnenie ktoroukoľvek zo strán dohody alebo treťou stranou.
      Článok VII
      Duševné vlastníctvo
      Ochrana a prideľovanie duševného vlastníctva vytvoreného alebo nadobudnutého v priebehu aktivít spolupráce v zmysle tejto dohody sa riadi ustanoveniami uvedenými v prílohe A, ktorá tvorí neoddeliteľnú súčasť tejto dohody a vzťahuje sa na všetky aktivity vykonávané v súlade s touto dohodou.
      Článok VIII
      Výmena pracovníkov
      V súvislosti s výmenou pracovníkov medzi stranami dohody a nimi určenými subjektmi v zmysle tejto dohody sa uplatňujú tieto ustanovenia:

                  a)

                  každá strana dohody zabezpečuje výber kvalifikovaných pracovníkov s potrebnou odbornosťou a spôsobilosťou vzhľadom na výkon aktivít plánovaných v tejto dohode. Každá výmena pracovníkov sa vzájomne vopred dohodne vo forme výmeny listov medzi stranami dohody, v ktorých sa uvedie odkaz na túto dohodu a súvisiace ustanovenia týkajúce sa duševného vlastníctva, ako aj príslušná aktivita spolupráce;

                  b)

                  každá strana dohody je zodpovedná za mzdy, poistenie a prídavky, ktoré sa majú vyplatiť jej vymeneným pracovníkom;

                  c)

                  pokiaľ nie je uvedené inak, vysielajúca strana uhradí cestovné výdavky a výdavky na stravu a ubytovanie vymenených pracovníkov pôsobiacich v hostiteľskej organizácii;

                  d)

                  prijímajúca strana zabezpečí primerané ubytovanie vymenených pracovníkov druhej strany dohody (a ich rodín, ktoré sú súčasťou ich domácností) na obojstranne prijateľnom základe;

                  e)

                  pokiaľ ide o administratívne formality (napr. získanie víz), prijímajúca strana poskytne vymeneným pracovníkom druhej strany nevyhnutnú pomoc v súlade s príslušnými zákonmi a inými právnymi predpismi;

                  f)

                  každá strana dohody zabezpečí, aby vymenení pracovníci postupovali podľa všeobecných pracovných predpisov a pravidiel bezpečnosti platných v rámci hostiteľskej organizácie;

                  g)

                  každá strana dohody môže na vlastné náklady pozorovať špecifické skúšobné aktivity a analytickú prácu druhej strany dohody v oblastiach spolupráce vymedzených v článku II. Takéto pozorovanie možno uskutočňovať formou návštev pracovníkov, vždy však na základe predchádzajúceho súhlasu prijímajúcej strany.

            Článok IX
      Výmena vybavenia, vzoriek atď.
      V prípade, že jedna strana dohody alebo ňou určené subjekty majú druhej strane dohody alebo ňou určeným subjektom vymeniť, požičať alebo dodať vybavenie, nástroje, vzorky alebo potrebné náhradné diely (ďalej len „vybavenie atď.“), uplatňujú sa tieto ustanovenia týkajúce sa prepravy a použitia vybavenia atď.:

                  a)

                  vysielajúca strana čo najskôr poskytne podrobný zoznam vybavenia atď., ktoré sa má dodať, uvedie príslušnú špecifikáciu a súčasne pripojí technickú a informačnú dokumentáciu;

                  b)

                  vybavenie atď. dodávané vysielajúcou stranou zostáva vlastníctvom tejto strany a navráti sa jej v deň určený koordinačným výborom, pokiaľ sa v projektovom pláne uvedenom v článku V neuvedie inak;

                  c)

                  vybavenie atď. sa uvedie do prevádzky v hostiteľskej organizácii výlučne na základe vzájomnej dohody strán dohody a

                  d)

                  prijímajúca strana poskytne potrebné priestory na predmetné vybavenie atď. a zabezpečí inžinierske siete ako elektrickú energiu, vodu, plyn a pod. v súlade s technickými požiadavkami, na ktorých sa strany dohody vzájomne dohodnú.

            Článok X
      Všeobecné ustanovenia
      1.   Každá strana dohody vykonáva aktivity ustanovené v tejto dohode podľa uplatniteľných zákonov a iných právnych predpisov a poskytuje zdroje s výhradou dostupnosti príslušných finančných prostriedkov.
      2.   Ak sa strany dohody písomnou formou špecificky nedohodli inak, všetky náklady vyplývajúce zo spolupráce v zmysle tejto dohody hradí tá strana, ktorej vznikli.
      3.   Všetky otázky súvisiace s výkladom alebo implementáciou tejto dohody, ktoré vzniknú počas jej platnosti, sa riešia dohodou strán dohody.
      4.   Pokiaľ ide o spoločenstvo Euratom, táto dohoda sa uplatňuje na územia, na ktoré sa vzťahuje Zmluva o založení Spoločenstva pre atómovú energiu, a na územia štátov, ktoré sa zúčastňujú na programe jadrovej syntézy spoločenstva Euratom ako plne pridružené tretie krajiny.
      Článok XI
      Platnosť, zmeny a doplnenia a ukončenie platnosti dohody
      1.   Táto dohoda nadobúda platnosť v deň, keď si obe strany dohody navzájom písomne oznámia zavŕšenie príslušných interných postupov potrebných na nadobudnutie jej platnosti, a zostáva v platnosti na obdobie piatich (5) rokov. Ak žiadna zo strán dohody písomne neoznámi druhej strane dohody svoj úmysel ukončiť platnosť dohody najmenej šesť mesiacov pred uplynutím jej platnosti, platnosť dohody sa automaticky predlžuje na ďalšie obdobia piatich (5) rokov.
      2.   Táto dohoda sa môže zmeniť na základe písomnej dohody strán dohody.
      3.   V prípade, že pred ukončením prípadne uplynutím platnosti tejto dohody nedôjde k ukončeniu spoločných aktivít a experimentov, v týchto činnostiach možno i naďalej pokračovať až do ich uzavretia podľa podmienok tejto dohody.
      4.   Túto dohodu či akýkoľvek z nej vyplývajúci projektový plán možno ukončiť kedykoľvek podľa uváženia ktorejkoľvek strany dohody na základe písomného oznámenia predloženého šesť (6) mesiacov vopred stranou požadujúcou ukončenie platnosti tejto dohody alebo projektového plánu. Týmto ukončením platnosti nie sú dotknuté práva, ktoré z tejto dohody alebo projektového plánu potenciálne plynú pre ktorúkoľvek zo strán dohody až do dňa ukončenia platnosti.
      5.   Táto dohoda je vyhotovená v rovnopisoch v 21 jazykoch (v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a kórejskom jazyku). Text v anglickom a kórejskom jazyku je autentický.

         Na dôkaz toho, podpísaní, riadne oprávnení na tento účel, podpísali túto dohodu.
         V Bruseli dňa dvadsiateho druhého novembra dvetisícšesť vyhotovené v dvoch rovnopisoch v anglickom a kórejskom jazyku.

            ZA EURÓPSKE SPOLOČENSTVO PRE ATÓMOVÚ ENERGIU, ZASTÚPENÉ KOMISIOU EURÓPSKYCH SPOLOČENSTIEV

            ZA VLÁDU KÓREJSKEJ REPUBLIKY

         PRÍLOHA A

            Práva duševného vlastníctva

         Práva duševného vlastníctva vytvorené alebo nadobudnuté v rámci tejto dohody sú prideľované takto:
         I.   Uplatňovanie

         Ak sa strany dohody v špecifickom prípade nedohodli inak, táto príloha je uplatniteľná na všetky aktivity spolupráce podnikané podľa tejto dohody.
         II.   Vlastníctvo, prideľovanie a uplatňovanie práv

         A.   Na účely tejto dohody má pojem „duševné vlastníctvo“ význam uvedený v článku 2 Dohovoru o založení Svetovej organizácie duševného vlastníctva, ktorý bol prijatý v Štokholme 14. júla 1967.
         B.   Táto príloha sa týka prideľovania práv, nárokov a licenčných poplatkov medzi stranami dohody. Každá zo strán dohody zabezpečí, aby druhá strana mohla získať práva na duševné vlastníctvo, ktoré má pridelené v súlade s touto prílohou. Touto prílohou sa inak neupravuje ani neovplyvňuje rozdelenie týchto práv, nárokov a licenčných poplatkov medzi stranou dohody a jej štátnymi príslušníkmi, ktoré sa stanovujú na základe právnych predpisov a postupov predmetnej strany.
         C.   Ukončenie alebo uplynutie platnosti tejto dohody nemá vplyv na práva ani povinnosti vyplývajúce z tejto prílohy.

                     1.

                     V prípade aktivít spolupráce medzi stranami dohody sa s duševným vlastníctvom vyplývajúcim zo spoločného výskumu, t. j. výskumu podporovaného oboma stranami, zaobchádza v rámci plánu technického riadenia (PTR) podľa týchto zásad:

                                 a)

                                 Strany dohody sa v primeranej lehote vzájomne informujú o všetkých právach duševného vlastníctva vyplývajúcich z tejto dohody (alebo príslušných implementačných dojednaní).

                                 b)

                                 Ak nie je dohodnuté inak, práva a nároky týkajúce sa duševného vlastníctva vytvoreného počas spoločného výskumu môže využívať ktorákoľvek zo strán dohody, a to bez územného obmedzenia.

                                 c)

                                 Každá zo strán dohody si včas zabezpečuje ochranu duševného vlastníctva, na ktoré získava práva a nároky podľa PTR.

                                 d)

                                 Každá zo strán dohody má nevýhradnú, neodvolateľnú a od licenčného poplatku oslobodenú licenciu na využívanie duševného vlastníctva vyplývajúceho z tejto dohody len na výskumné účely.

                                 e)

                                 Hosťujúci výskumní pracovníci, ktorí sa podieľali na vytváraní duševného vlastníctva, získavajú práva na duševné vlastníctvo, podiely z licenčných poplatkov získaných hostiteľskými inštitúciami za licencie na práva k takémuto duševnému vlastníctvu na základe politiky hostiteľskej inštitúcie. Každá zo strán dohody poskytuje hosťujúcim výskumným pracovníkom zaobchádzanie nemenej priaznivé ako zaobchádzanie, ktoré poskytuje svojim vlastným štátnym príslušníkom s ohľadom na udeľovanie uvedených práv duševného vlastníctva a podielov z licenčných poplatkov. Okrem toho má každý hosťujúci výskumný pracovník uvedený ako autor vynálezu nárok na zaobchádzanie ako štátny príslušník hostiteľskej strany so zreteľom na ocenenia, bonusy, výhody či iné odmeny v súlade s politikou hostiteľskej inštitúcie a s príslušnými na tento účel uplatniteľnými právnymi predpismi strán dohody.

                     2.

                     V prípade iných aktivít spolupráce, ako sú aktivity spoločného výskumu, na ktoré sa vzťahujú ustanovenia odseku II.D.1 v rozsahu vyžadovanom vzhľadom na jeho zákony a iné právne predpisy, vyžaduje každá strana dohody od všetkých svojich účastníkov uzatvorenie osobitných dohôd týkajúcich sa implementácie spoločných výskumných aktivít a príslušných práv a povinností účastníkov. Pokiaľ ide o duševné vlastníctvo, dohody sa okrem iného budú zvyčajne týkať vlastníctva, ochrany, užívateľských práv na výskumné účely, využívania a šírenia informácií vrátane dojednaní týkajúcich sa spoločného publikovania, práv a povinností hosťujúcich výskumných pracovníkov a postupov pri riešení sporov. Dohody sa však môžu vzťahovať aj na iné otázky, akými sú napríklad prístup k východiskovým a nadstavbovým údajom, udeľovanie licencií a konečné výstupy.

               E.   Každá strana dohody sa okrem dodržiavania podmienok hospodárskej súťaže v oblastiach pôsobnosti tejto dohody bude usilovať o zabezpečenie uplatňovania práv získaných v súlade s touto dohodou a v rámci nej uzavretými dojednaniami tak, aby sa zabezpečila podpora predovšetkým: i) využívania informácií získaných v dôsledku tvorivého procesu alebo podpora iného spôsobu sprístupnenia informácií nadobudnutých podľa tejto dohody, podpora šírenia týchto informácií, pokiaľ je to v súlade s podmienkami uvedenými v tejto dohode, ako aj s ustanoveniami jej oddielu IV a s akýmikoľvek predpismi platnými v rámci vnútroštátnych právnych predpisov strán dohody, ktorými sa riadi zaobchádzanie s citlivými alebo dôvernými informáciami v oblasti jadrovej energie, a ii) prijatia a implementácie medzinárodných noriem.
         III.   Diela chránené autorským právom

         V súlade s podmienkami tejto dohody sa s autorskými právami strán dohody zaobchádza v súlade s Dohodou o obchodných aspektoch práv duševného vlastníctva Svetovej obchodnej organizácie.
         IV.   Diela vedeckej literatúry

         S výhradou zaobchádzania s nezverejnenými informáciami podľa oddielu V sa uplatňujú tieto postupy:

                     A.

                     Každá zo strán dohody má právo na nevýhradnú, neodvolateľnú a od licenčného poplatku oslobodenú licenciu vo všetkých krajinách na prekladanie, reprodukovanie a verejné šírenie informácií uvedených vo vedeckých a technických časopisoch, článkoch, správach, knihách alebo iných médiách, ktoré priamo súvisia so spoločným výskumom realizovaným v súlade s touto dohodou stranami dohody alebo v ich mene.

                     B.

                     Vo všetkých verejne distribuovaných kópiách diel chránených autorskými právami vyhotovených v súlade s týmto ustanovením sa uvádzajú mená autorov diela, okrem prípadu, že si autor výslovne neželá byť menovaný. Zároveň je v nich na zreteľne viditeľnom mieste potrebné uviesť informáciu, že dielo je výsledkom vzájomnej spolupráce strán dohody.

               V.   Nezverejnené informácie

         A.   Nezverejnené informácie dokumentačného charakteru

                     1.

                     Každá strana dohody čo najskôr vymedzí informácie týkajúce sa tejto dohody, ktoré si neželá zverejňovať, a pritom zohľadní inter alia tieto kritériá:

                                 a)

                                 informácia je utajená v tom zmysle, že ako celok alebo presná skladba prípadne štruktúra jej prvkov nie je všeobecne známa alebo zákonnými prostriedkami ľahko prístupná;

                                 b)

                                 vzhľadom na svoje utajenie má táto informácia skutočnú alebo potenciálnu komerčnú hodnotu a

                                 c)

                                 informácia podlieha za daných okolností opodstatneným krokom podniknutým osobou právoplatne zodpovednou za zachovanie jej utajenia.

                           Strany dohody môžu v určitých prípadoch súhlasiť s tým, že ak nie je určené inak, časti informácie alebo celá informácia, poskytnutá, vymenená alebo nadobudnutá počas spoločného výskumu v súlade s touto dohodou, sa nesmie zverejňovať.

                     2.

                     Každá strana dohody zabezpečí, aby bola nezverejnená informácia podľa tejto dohody, vrátane jej následného výsadného charakteru, ľahko rozpoznateľná druhou stranou dohody, napríklad pomocou vhodného označenia alebo nápisu týkajúceho sa obmedzeného prístupu k predmetnej informácii. Uvedené ustanovenie sa takisto týka akejkoľvek celkovej alebo čiastočnej reprodukcie uvedenej informácie.
                     Strana alebo účastník dohody nadobúdajúci nezverejnenú informáciu podľa tejto dohody rešpektuje jej výsadný charakter. V prípade, že predmetnú informáciu zverejní jej vlastník bez obmedzenia, platnosť týchto obmedzení sa automaticky skončí.

                     3.

                     Nezverejnené informácie oznamované podľa tejto dohody môže prijímajúca strana poskytovať osobám, ktoré táto strana zamestnáva, ako aj svojim dodávateľom a iným zainteresovaným subjektom tejto strany, schváleným na konkrétny účel v rámci prebiehajúceho spoločného výskumu vzhľadom na nevyhnutnosť zabezpečiť primeranú informovanosť. Poskytovanie takýchto informácií je možné len za podmienky, že na všetky nezverejnené informácie šírené týmto spôsobom sa vzťahuje ochrana v súlade s touto prílohou, ako aj v rozsahu poskytovanom zákonmi a inými právnymi predpismi jednotlivých strán dohody, a že tieto informácie budú ľahko rozpoznateľné v súlade s týmito ustanoveniami.

               B.   Nezverejnené informácie iného ako dokumentačného charakteru
         S nezverejnenými informáciami iného ako dokumentačného charakteru alebo s ostatnými dôvernými alebo výsadnými informáciami poskytovanými na seminároch alebo iných stretnutiach usporiadaných v zmysle tejto dohody alebo s informáciami vznikajúcimi v dôsledku zaangažovania pracovníkov, používania zariadení alebo realizácie spoločných projektov zaobchádzajú strany dohody alebo nimi určené subjekty podľa zásad dokumentačných informácií stanovených v tejto dohode, a to za predpokladu, že príjemca takýchto nezverejnených alebo iných dôverných či výsadných informácií bol oboznámený s dôverným charakterom oznamovaných informácií najneskôr v čase ich poskytnutia.
         C.   Kontrola
         Každá strana dohody sa usiluje zabezpečiť touto dohodou ustanovenú kontrolu nezverejnených informácií, ktoré obdržala v súlade s touto dohodou. V prípade, že jedna zo strán dohody zistí alebo že sa dá logicky očakávať, že nebude schopná dodržať ustanovenia o nešírení informácií v odsekoch A a B, okamžite o tom informuje druhú stranu dohody. Strany dohody sa následne spoločne dohodnú na primeranom riešení situácie.
         VI.   Riešenie sporov, nové druhy duševného vlastníctva a nepredvídané duševné vlastníctvo

         A.   Spory medzi stranami dohody ohľadom duševného vlastníctva sa riešia v súlade s článkom X.3 tejto dohody.
         Na základe vzájomnej dohody strán dohody však možno takýto spor predložiť medzinárodnému rozhodcovskému tribunálu v záujme záväzného rozhodcovského konania v súlade s uplatniteľnými predpismi medzinárodného práva. Ak nie je dohodnuté inak, je potrebné riadiť sa rozhodcovskými pravidlami UNCITRAL (Komisia Organizácie Spojených národov pre medzinárodné obchodné právo).
         B.   V prípade, že jedna zo strán dohody dospeje k názoru, že v dôsledku aktivity spolupráce podnikanej podľa tejto dohody môže vzniknúť nový druh duševného vlastníctva, na ktorý sa nevzťahuje PTR ani dohoda medzi subjektmi určenými stranami dohody, alebo v prípade výskytu nepredvídaných ťažkostí, začnú strany dohody okamžite rokovať s cieľom zabezpečiť primeranú ochranu, využitie a šírenie predmetného duševného vlastníctva na svojich územiach.


title: 2013/574/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej agentúry pre kontrolu rybného hospodárstva za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré sú neoddeliteľnou súčasťou rozhodnutia o absolutóriu za plnenie rozpočtu Agentúry pre kontrolu rybného hospodárstva Spoločenstva za rozpočtový rok 2011

text:
               16.11.2013

               SK

               Úradný vestník Európskej únie

               L 308/221

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Európskej agentúry pre kontrolu rybného hospodárstva za rozpočtový rok 2011
   (2013/574/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre kontrolu rybného hospodárstva za rozpočtový rok 2011,

               —

               so zreteľom na správu Dvora audítorov o overení konečnej ročnej účtovnej závierky Európskej agentúry pre kontrolu rybného hospodárstva za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 768/2005 z 26. apríla 2005 o zriadení Agentúry pre kontrolu rybného hospodárstva Spoločenstva a o zmene a doplnení nariadenia (EHS) č. 2847/93, ktorým sa zriaďuje kontrolný systém spoločnej politiky rybolovu (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre rybné hospodárstvo (A7-0109/2013),

               1.

               udeľuje riaditeľovi Európskej agentúry na kontrolu rybného hospodárstva absolutórium za plnenie rozpočtu výkonnej agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry na kontrolu rybného hospodárstva (predtým uvádzanej ako Agentúra pre kontrolu rybného hospodárstva Spoločenstva), Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 86.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 128, 21.5.2005, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré sú neoddeliteľnou súčasťou rozhodnutia o absolutóriu za plnenie rozpočtu Agentúry pre kontrolu rybného hospodárstva Spoločenstva za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej agentúry pre kontrolu rybného hospodárstva za rozpočtový rok 2011,

                  —

                  so zreteľom na správu Dvora audítorov o overení konečnej ročnej účtovnej závierky Európskej agentúry pre kontrolu rybného hospodárstva za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 768/2005 z 26. apríla 2005 o zriadení Agentúry pre kontrolu rybného hospodárstva Spoločenstva a o zmene a doplnení nariadenia (EHS) č. 2847/93, ktorým sa zriaďuje kontrolný systém spoločnej politiky rybolovu (4), a najmä na jeho článok 36,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre rybné hospodárstvo (A7-0109/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Agentúry pre kontrolu rybného hospodárstva Spoločenstva (ďalej len agentúra) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 10. mája 2012 Európsky parlament udelil výkonnému riaditeľovi agentúry absolutórium za plnenie jej rozpočtu za rozpočtový rok 2010 (6) a vo svojom uznesení, ktoré bolo prílohou k rozhodnutiu o absolutóriu, okrem iného:

                              —

                              naliehavo vyzval agentúru, aby zlepšila svoj ročný pracovný program začlenením osobitných merateľných cieľov tak v oblasti politík, ako aj na prevádzkovej úrovni, a vytvorila tak ukazovatele SMART,

                              —

                              naliehavo vyzval výkonného riaditeľa agentúry, aby si splnil svoju povinnosť zahrnúť do správy, ktorú predkladá orgánu udeľujúcemu absolutórium a ktorá obsahuje súhrn správy Útvaru pre vnútorný audit (IAS), všetky vydané odporúčania a všetky opatrenia, ktoré boli na základe týchto odporúčaní prijaté,

                              —

                              vyzval agentúru, aby prehodnotila svoj systém vnútornej kontroly, a podporila tak ročné vyhlásenie výkonného riaditeľa o vierohodnosti, a aby preskúmala všetky svoje postupy, t. j. administratívne aj operačné, s následnou dokumentáciou pracovného toku a kľúčových kontrol;

                  C.

                  keďže konečný rozpočet agentúry na rok 2011 bol 12 850 000 EUR v porovnaní s 11 013 000 EUR v roku 2010, čo predstavuje nárast o 16,7 %;

                  D.

                  keďže pôvodný príspevok Únie do rozpočtu agentúry na rok 2011 bol vo výške 11 850 000 EUR (7), čo predstavuje nárast o 40,90 % v porovnaní s pôvodným príspevkom v roku 2010 (8 410 000 EUR),

         Rozpočtové a finančné hospodárenie

                  1.

                  pripomína, že celkový príspevok Únie do rozpočtu agentúry na rok 2011 bol 12 850 000 EUR;

                  2.

                  na základe konečnej účtovnej závierky agentúry za rok 2011 konštatuje, že agentúra zaviazala 99 % poskytnutých príspevkov a vyplatila 89 % dostupných platobných rozpočtových prostriedkov (s výnimkou výdavkov z iných zdrojov príjmov); víta skutočnosť, že vo svojej výročnej správe o činnosti za rok 2011 (8) poskytla agentúra orgánu udeľujúcemu absolutórium údaje o celkovej miere plnenia rozpočtu, pokiaľ ide o záväzky a platby; pripomína, že v roku 2010 agentúra zaviazala 98,3 % poskytnutých dotácií a vyplatila 85,6 % dostupných platobných rozpočtových prostriedkov;

         Prenesené rozpočtové prostriedky

                  3.

                  na základe ročnej účtovnej závierky konštatuje, že suma 1 160 170 EUR vo viazaných rozpočtových prostriedkoch, ktoré boli zaviazané do konca roka 2011, ale ešte neboli vyplatené, bola prenesená do roku 2012; ďalej konštatuje, že suma nevyužitých prenesených platobných rozpočtových prostriedkov (9) z predchádzajúceho roka, ktoré boli zrušené, dosiahla 151 710 EUR;

                  4.

                  na základe výročnej správy o činnosti za rok 2011 berie na vedomie, že agentúra automaticky preniesla z rozpočtového roku 2011 do roku 2012 sumu 2 161 172 EUR; ďalej konštatuje, že z hľadiska podielu platieb v súlade s časovými lehotami stanovenými v nariadení o rozpočtových pravidlách, sa 87 % platieb uskutočnilo v rámci právnych cieľov; čo sa týka obchodných faktúr, 79 % bolo uhradených v zákonom stanovenej lehote 30 dní a približne 91 % žiadostí o preplatenie nákladov (úhrady nákladov pre zamestnancov a expertov) bolo uhradených v zákonom stanovenej lehote 45 dní; pobáda Dvor audítorov, aby informáciu o prenosoch uviedol vo svojej správe o overení ročnej účtovnej závierky agentúry za rozpočtový rok 2012;

         Účtovný systém

                  5.

                  na základe ročnej účtovnej závierky (10) za rozpočtový rok 2011 poznamenáva, že rozpočtové účty agentúry riadi systém účtovníctva založený na akruálnom princípe a všeobecné účty vedie systém SAP, ktorý má priame rozhranie so systémom všeobecného účtovníctva Komisie;

         Postupy obstarávania

                  6.

                  žiada agentúru, aby zlepšila svoje postupy verejného obstarávania; konštatuje, že Dvor audítorov v tejto súvislosti zistil nedostatky (agentúra dostatočne nedoložila odhad hodnôt zákaziek v záznamoch o verejnom obstarávaní);

                  7.

                  na základe informácií Dvora audítorov berie na vedomie, že agentúra by mala zlepšiť transparentnosť postupov zavedením niektorých konkrétnejších výberových kritérií pre uchádzačov;

                  8.

                  na základe informácií Dvora audítorov so znepokojením konštatuje, že agentúra zatiaľ nezaviedla primerané postupy na zaznamenanie a zaúčtovanie nákladov v súvislosti s obstarávaním vnútorných nehmotných aktív;

         Postupy prijímania zamestnancov

                  9.

                  konštatuje, že podľa Dvora audítorov by mala agentúra naďalej zlepšovať postupy výberu zamestnancov (napr. oznámenia o voľných pracovných miestach neobsahovali informácie o postupe predkladania sťažností na odvolacie konanie; zasadnutia výberovej komisie neboli dostatočne zdokumentované a v jednom prípade výberového postupu orgán poverený menovaním bez uvedenia dôvodu nepostupoval podľa poradia zoznamu vypracovaného výberovou komisiou); domnieva sa, že niektoré ustanovenia služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  10.

                  na základe výročnej správy o činnosti agentúry (11) berie na vedomie, že boli prijatí štyria dočasní zamestnanci a jeden zmluvný zamestnanec, zatiaľ čo štyria dočasní zamestnanci a jeden zmluvný zamestnanec ukončili pracovný pomer v agentúre, čo zodpovedá 97 % obsadeniu pracovných miest uvedených v pláne pracovných miest na rok 2011;

                  11.

                  vyjadruje spokojnosť v súvislosti s vyhlásením Dvora audítorov, že príslušné operácie súvisiace s ročnou účtovnou závierkou agentúry za rozpočtový rok 2011 sú zo všetkých vecných hľadísk zákonné a správne;

                  12.

                  na základe správy agentúry o následných opatreniach konštatuje, že dokumentácia týkajúca sa postupov prijímania zamestnancov bola v roku 2012 upravená s cieľom zohľadniť pripomienky Dvora audítorov;

         Správa

                  13.

                  na základe informácií Dvora audítorov berie na vedomie, že počas postupu voľby výkonného riaditeľa člen správnej rady porušil nariadenia upravujúce vymenúvania na kľúčové pozície tým, že zverejnil kandidáta, ktorého Komisia plánovala voliť; uznáva, že konanie členov správnej rady nie je pod kontrolou agentúry, a že výkonný riaditeľ nie je zodpovedný za daný postup;

         Výkonnosť

                  14.

                  víta iniciatívu agentúry pokračovať v prípravách viacročných a ročných pracovných programov; zdôrazňuje, že tento dokument je dôležitý preto, aby agentúra mohla prijímať účinné organizačné opatrenia na vykonávanie svojej stratégie a plnenie svojich cieľov; konštatuje, že agentúra sa v súvislosti so svojim pracovným programom a plánovaním zdrojov riadi viacročnou perspektívou tým, že vytvára viacročný pracovný program, viacročný plán personálnej politiky a viacročný strategický plán IT; ďalej konštatuje, že agentúra má od roku 2010 strategický plán IT, ktorý každoročne preveruje a aktualizuje;

                  15.

                  zdôrazňuje význam úloh agentúry a víta jej efektívnu a účinnú činnosť, ktorú mohol Výbor pre rybné hospodárstvo sledovať počas svojich návštev agentúry v júni 2010 a 29. a 30. októbra 2012; berie na vedomie, že počas návštevy 29. a 30. októbra 2012 sa preberali dôležité otázky, ako je vytvorenie územných kontrolných oblastí s cieľom vytvoriť európsku pridanú hodnotu;

         Vnútorný audit

                  16.

                  víta iniciatívu agentúry zameranú na zriadenie funkcie vnútorného auditu, ktorá má poskytovať podporu a poradenstvo výkonnému riaditeľovi agentúry a vedúcim pracovníkom v oblasti vnútornej kontroly, hodnotenia rizika a vnútorného auditu v roku 2008; konštatuje, že agentúra nezamestnáva vo funkcii vnútorného auditu pracovníka na plný úväzok, ale využíva túto funkciu spoločne s Európskou námornou bezpečnostnou agentúrou (EMSA) v Lisabone; berie na vedomie, že na tento účel agentúra 17. júna 2008 podpísala dohodu o úrovni poskytovaných služieb s Európskou námornou bezpečnostnou agentúrou;

                  17.

                  na základe agentúrneho IAS konštatuje, že agentúra preskúmala tak implementáciu noriem vnútornej kontroly (2008), ako aj jej prvú následnú kontrolu (2009); berie na vedomie, že agentúra sa domnieva, že výsledky boli riadne a účinne implementované;

                  18.

                  berie na vedomie, že oddelenie vnútorného auditu vykonalo v roku 2011 na osobitnú žiadosť výkonného riaditeľa obmedzený audit vyplácania miezd s cieľom vyhodnotiť vnútorné kontroly cyklu vyplácania miezd s osobitným dôrazom na dokumentáciu súborov platieb; na základe vyjadrení IAS (12) konštatuje, že oddelenie vnútorného auditu tiež vykonalo audit zameraný na riadenie zásob agentúry s cieľom poskytnúť výkonnému riaditeľovi nezávislú záruku o primeranom a účinnom uplatňovaní systému vnútornej kontroly súvisiaci s registráciou majetku;

                  19.

                  na základe výročnej správy o činnosti berie na vedomie, že IAS vykonal v roku 2010 v súlade so strategickým plánom na obdobie rokov 2010 – 2012 audit plnenia rozpočtu v agentúre, ako aj hodnotenie rizika vyplývajúceho z informačných technológií;

                  20.

                  berie na vedomie, že v roku 2011 vykonal IAS audit týkajúci sa budovania kapacít – odbornej prípravy a rozvoja s cieľom zhodnotiť a poskytnúť výkonnému riaditeľovi a správnej rade nezávislú záruku o primeranom a účinnom uplatňovaní systému vnútornej kontroly týkajúcej sa oblasti budovania kapacít – odbornej prípravy a rozvoja;

                  21.

                  na základe IAS konštatuje, že v roku 2011 vykonalo oddelenie vnútorného auditu celkové preskúmanie uplatňovania štandardov vnútornej kontroly v agentúre;

                  22.

                  konštatuje, že IAS bol v októbri 2011 pozvaný informovať predstavenstvo agentúry o súčasnom stave a strategickom pláne IAS na roky 2013 – 2015;

                  23.

                  na základe vyjadrení IAS berie na vedomie, že agentúra v roku 2011 vymenovala koordinátora vnútornej kontroly a zaviedla vnútorné štandardy pre riadenie rizík, vrátane postupu na pravidelné skúmanie vnútorného kontrolného systému a pravidelnú aktualizáciu registra rizík agentúry; vyzýva však agentúru, aby informovala orgán udeľujúci absolutórium o ďalších prijatých opatreniach a dosiahnutých výsledkoch;

                  24.

                  uznáva, že agentúra prijala potrebné opatrenia týkajúce sa týchto otázok:

                              —

                              prístupové práva povoľujúcich úradníkov vymenovaných delegovaním v rámci systému ABAC,

                              —

                              oneskorené platby,

                              —

                              postup pre spracovanie výnimiek a zriadenie centrálneho registra výnimiek,

                        konštatuje, že Útvar pre vnútorný audit považuje za uzavreté svoje dve veľmi dôležité odporúčania, t. j. úpravu prístupových práv povoľujúcich úradníkov vymenovaných delegovaním v rámci systému ABAC a vypracovanie a realizáciu postupu pre spracovanie výnimiek a centrálneho registra výnimiek;

                  25.

                  na základe správy agentúry o následných opatreniach (13) konštatuje, že pokiaľ ide o podávanie správ o výnimkách, boli všetky pracovné postupy zdokumentované a kontrolné zoznamy sú už k dispozícii pre väčšinu postupov, úlohy a povinnosti každého účastníka operácie, sú jasne vymedzené, čo spolu s včasným podávaním správ o výnimkách zabezpečí primerané následné opatrenia na riešenie prípadných nezrovnalostí;

                  26.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (14) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 86.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 128, 21.5.2005, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 169.

         (7)  Konečná účtovná závierka za rok 2011, jún 2012, s. 26.

         (8)  Výročná správa o činnosti za rok 2011, s. 125.

         (9)  Konečná účtovná závierka za rok 2011, jún 2012, s. 27.

         (10)  Konečná účtovná závierka za rok 2011, jún 2012, s. 18.

         (11)  Výročná správa o činnosti za rok 2011, s. 122.

         (12)  Výročná správa o vnútornej činnosti za rok 2011, s. 4.

         (13)  Správa Európskej agentúry na kontrolu rybného hospodárstva o opatreniach prijatých v zmysle odporúčaní Európskeho parlamentu v jeho rozhodnutí z 10. mája 2012, s. 5.

         (14)  Prijaté texty, P7_TA(2013)0134 (pozri stranu 374 tohto úradného vestníka).


title: 2013/556/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Orgánu európskych regulátorov pre elektronické komunikácie za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Orgánu európskych regulátorov pre elektronické komunikácie za rozpočtový rok 2011

text:
               16.11.2013

               SK

               Úradný vestník Európskej únie

               L 308/165

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Orgánu európskych regulátorov pre elektronické komunikácie za rozpočtový rok 2011
   (2013/556/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Orgánu európskych regulátorov pre elektronické komunikácie za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Orgánu európskych regulátorov pre elektronické komunikácie za rozpočtový rok 2011 spolu s odpoveďami orgánu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a jeho úrad (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0066/2013),

               1.

               udeľuje administratívnemu riaditeľovi Orgánu európskych regulátorov pre elektronické komunikácie absolutórium za plnenie rozpočtu orgánu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Orgánu európskych regulátorov pre elektronické komunikácie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 8.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 337, 18.12.2009, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Orgánu európskych regulátorov pre elektronické komunikácie za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Orgánu európskych regulátorov pre elektronické komunikácie za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Orgánu európskych regulátorov pre elektronické komunikácie za rozpočtový rok 2011 spolu s odpoveďami orgánu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a jeho úrad (4), a najmä na jeho článok 13,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0066/2013),

                  A.

                  keďže Dvor audítorov vyhlásil, že získal primeranú istotu o tom, že ročná účtovná závierka Orgánu európskych regulátorov pre elektronické komunikácie (ďalej len „orgán“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže v súlade s rozhodnutím 2010/349/EÚ prijatým na základe vzájomnej dohody medzi zástupcami vlád členských štátov z 31. mája 2010 o sídle úradu Orgánu európskych regulátorov pre elektronické komunikácie (BEREC) (6) má úrad orgánu BEREC (ďalej len „úrad“) sídlo v Rige v Lotyšsku; keďže úrad podpísal dohodu o svojom sídle 24. februára 2011, jeho plná prevádzka začala v priebehu roku 2011 a finančnú autonómiu získal 12. septembra 2011;

                  C.

                  keďže celkový rozpočet orgánu na rozpočtový rok 2011 vo výške 1 178 785,60 EUR bol v plnej miere financovaný z príspevku Únie (7),

         Rozpočtové a finančné hospodárenie

                  1.

                  pripomína, že pôvodná výška príspevku Únie k rozpočtu úradu na rok 2011 bola 1 178 785,60 EUR; konštatuje, že to bol prvý rok, kedy bol úrad finančne autonómny;

                  2.

                  berie na vedomie pripomienku Dvora audítorov, že v rozpočte úradu na rok 2011, ktorý prijal riadiaci výbor, sú rozpočtové prostriedky rozčlenené iba do hláv a kapitol a rozpočet nie je ďalej členený na články a položky, a že táto situácia je preto v rozpore so zásadou špecifikácie; berie na vedomie odpoveď úradu, že jeho rozpočet na rok 2012 už je ďalej členený na články a položky;

                  3.

                  na základe ročnej účtovnej závierky úradu poznamenáva, že rozpočtové prostriedky boli zaviazané vo výške 63,4 %, zatiaľ čo platby dosiahli úroveň 70,1 % celkových spravovaných rozpočtových prostriedkov(t. j. 44,5 % dostupných rozpočtových prostriedkov);

         Prenesené rozpočtové prostriedky

                  4.

                  so znepokojením konštatuje, že Dvor audítorov zistil 21 prípadov s celkovou hodnotou 94 120 EUR, keď rozpočtové prostriedky prenesené do roku 2012 nezodpovedali právnym záväzkom, z čoho vyplýva, že tieto prenosy boli neoprávnené;

                  5.

                  akceptuje vysvetlenie úradu, že v počiatočnej fáze bolo ťažké správne predpovedať prenosy a že v súčasnosti je zavedené dôsledné monitorovanie plnenia rozpočtu; berie na vedomie vyjadrenie úradu, že koncom roku 2012 mali byť vydané pokyny a zhromaždené príslušné informácie od oddelení, aby bolo možné zrušiť viazanosť nevyužitých záväzkov; vyzýva úrad, aby informoval orgán udeľujúci absolutórium o tom, či sa tak stalo;

         Normy vnútornej kontroly

                  6.

                  upozorňuje úrad na pripomienku Dvora audítorov, že úrad neprijal a nezaviedol všetky normy vnútornej kontroly, najmä nezaviedol centrálny register faktúr ani register výnimiek;

                  7.

                  berie na vedomie vyhlásenie úradu, že súčasný plán realizácie noriem vnútornej kontroly zahŕňa vymedzenie termínov na zavedenie rôznych noriem od novembra 2011 do januára 2013; konštatuje, že registrácia faktúr a zaznamenávanie výnimiek boli zavedené od 18. júna 2012, čo ovplyvní ďalšie registrácie v roku 2012, a že prebieha príprava príslušných administratívnych inštrukcií; vyzýva úrad, aby o dosiahnutom pokroku v týchto záležitostiach informoval orgán udeľujúci absolutórium;

         Postupy prijímania zamestnancov

                  8.

                  berie na vedomie pripomienku Dvora audítorov, že je potrebné zlepšiť transparentnosť postupov prijímania zamestnancov; berie na vedomie odpoveď úradu, že v júni 2012 aktualizoval svoje usmernenia týkajúce sa prijímania zamestnancov s cieľom reagovať na zistenia Dvora audítorov; vyzýva úrad, aby ďalej konal v tejto záležitosti a aby o prijatých opatreniach informoval orgán udeľujúci absolutórium; domnieva sa, že niektoré ustanovenia služobného poriadku môžu predstavovať značnú administratívnu záťaž; nabáda preto Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  9.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (8) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 8.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 337, 18.12.2009, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 156, 23.6.2010, s. 12.

         (7)  Konečná ročná účtovná závierka úradu orgánu BEREC za rok 2011, s. 29.

         (8)  Prijaté texty, P7_TA(2013)0134 (pozri stranu 374 tohto úradného vestníka).